Title: Príloha
Author: PC
Last saved by: sulik
Company: MZV SR

Vyhodnotenie medzirezortného pripomienkového konania k materiálu “Správa o transformácii Misie SR pri ES na Stále zastúpenie SR pri EÚ v súvislosti so vstupom SR do únie, o personálnom dobudovaní Stáleho zastúpenia v rokoch 2005- 2007 a návrhu Štatútu Stáleho zastúpenia SR pri EÚ”

Spôsob: skrátený – oslovenie povinne pripomienkujúcich subjektov so žiadosťou o zaslanie pripomienok v písomnej resp. elektronickej podobe

Zoznam oslovených pripomienkujúcich subjektov: 		14
Počet pripomienkujúcich subjektov:				11 

Zaslali do stanoveného termínu: 				

Zaslali po termíne: 					

Vôbec nezaslali: 						0

Nemali pripomienky: 						3 

Počet vznesených pripomienok: 				69 
Počet akceptovaných pripomienok: 				44 
Počet neakceptovaných, z toho počet zásadných: 		25 / 23 
Rozporové konanie: 						6 / 25 
Počet odstránených pripomienok: 				25 
Počet neodstránených pripomienok: 				0   

Rezort | Pripomienka | Typ | Vyh. | Spôsob vyhodnotenia | Poznámka

ÚV SR

1)	Vytvoriť pracovné miesto v štruktúre SZ pre Sekciu pre európske záležitosti ÚV SR;

2)	Dopracovať do predkladaného materiálu Doložku finančných ekonomických, environmentálnych vplyvov a vplyvov na zamestnanosť;

3)	Vyriešiť spôsob financovania zástupcov jednotlivých rezortov vyslaných na SZ v súlade s diskusiou na rokovaní Ministerskej rady vlády SR pre záležitosti EÚ;

4)	Materiál nezohľadňuje závery rokovania Ministerskej rady vlády SR pre záležitosti EÚ (prehodnotenie navrhovaných počtov pracovníkov rezortov, rozhodnutie o spôsobe financovania, definícia zodpovednosti v systéme riadenia SZ). 

5)	Pripomienky technického a jazykového charakteru.

Z

Z

Z

O

O

A

A

A

Č

A

Pripomienka bola prerokovaná na rozporovom konaní dňa 21.6.2004. Rozpor bol odstránený. V materiále sú uvedené požadované počty DZ, o ktoré by z pohľadu rezortu malo byť SZ pri EÚ posilnené v rokoch 2005- 2007. Rezort si bude konkrétne zvýšenie počtu DZ uplatňovať prostredníctvom predloženia materiálu do vlády SR (v zmysle návrhu uznesenia vlády k tomuto materiálu).

Doložka finančných ekonomických, environmentálnych vplyvov a vplyvov na zamestnanosť bola vypracovaná a zahrnutá do predkladaného materiálu.

Pripomienka bola prerokovaná na rozporovom konaní dňa 21.6.2004. Rozpor bol odstránený (pozri tiež bod č. 1).

Materiál nemohol reálne po rokovaní Ministerskej rady vlády SR pre záležitosti EÚ dňa 1.6.2004 zohľadniť uvádzané pripomienky, nakoľko niektoré požiadavky boli navzájom v zásadnom rozpore (tlak rezortov na zvyšovanie počtov DZ a nesúhlas MF SR so zvýšením finančných prostriedkov). Uvedené otázky nebolo možné riešiť bez ďalších bilaterálnych rokovaní, resp. rozporového konania. Pripomienka bola prediskutovaná na rozporovom konaní dňa 21.6.2004.  

Pripomienky zapracované v texte.

MF SR

1)	Materiál by mal riešiť zároveň informačné toky, väzby a súvislosti medzi ÚOŠS a nimi vyslanými diplomatmi.

2)	Odporúčanie zmeny názvu materiálu na „„Správa o transformácii Misie SR pri ES na Stále zastúpenie SR pri EÚ v súvislosti so vstupom SR do únie a o personálnom dobudovaní Stáleho zastúpenia v roku 2005 a návrh na schválenie Štatútu Stáleho zastúpenia SR pri EÚ“.

3)	Vypustiť bod C.1 v návrhu uznesenia vlády SR a zvolať rokovanie o možných spôsoboch zdrojového krytia navýšenia počtu pracovníkov Stáleho zastúpenia v rokoch 2005, 2006 a 2007.

4)	V predkladacej správe vypustiť zmienku o tom, že materiál nemá dopad na verejné financie.

5)	V materiáli pri poznámke: „Štruktúra misie v roku 2004 v základných rysoch zodpovedá štruktúre bežnej na stálych zastúpeniach súčasných členských štátov“ doložiť dôkaz o tomto tvrdení napr. porovnávacou tabuľkou.

6)	Na 3. strane materiálu, odporúčanie č. 2 asistenti, z predposlednej vety odstavca vypustiť zmienku o tom, že od asistentov sa neočakáva príprava rámcových pozícií.

7)	Na 3. strane materiálu, odporúčanie č. 2, asistenti ÚOŠS by mali vecnú problematiku poznať hlbšie a len orientačná znalosť je nedostačujúca.

8)	Na 4. strane materiálu, Finančné zabezpečenie personálneho dobudovania SZ - preformulovať v súlade so závermi z rokovania o možných spôsoboch zdrojového krytia navýšenia počtu pracovníkov Stáleho zastúpenia v rokoch 2005, 2006 a 2007.

9)	Na 5. strane materiálu - diplomatickí zamestnanci nebudú tvoriť legislatívu EÚ, ale sa budú podieľať na jej úprave v súlade s pokynmi zaslanými príslušnými ústrednými orgánmi štátnej správy.

10)	Je otázne, či Ministerstvo zahraničných vecí SR má navrhovať platové triedy pre diplomatických zamestnancov jednotlivých rezortov.

11)	V texte štatútu zosúladiť označenie pre Ministerstvo zahraničných vecí SR, ktoré sa v predloženom návrhu označuje ako MZV SR (čl. 3., ods.1), ministerstvo zahraničných vecí (čl. 9, ods.1), ministerstvo (čl. 9, ods.2).

12)	V štatúte spojiť odvolania na osobitný zákon, ktoré sú uvedené ako {3} v čl. 7, ods. 6, ako {4} v čl. 9, ods. 3 a ako {5} v čl. 10, ods. 2, pričom vždy ide o zákon č. 312/2001 Z. z. o štátnej službe v znení neskorších predpisov.

13)	V článku č.3, bod (1) štatútu za číselné označenie vypísať celý názov právneho predpisu;

14)	V článku č.3, bod (2) štatútu doplniť do bodov a) a b) na základe čoho zastupuje SZ Slovenskú republiku v orgánoch EÚ a na základe čoho obhajuje a presadzuje záujmy SR pri rokovaniach s EÚ a v rámci orgánov EÚ.

15)	Článok 6 štatútu - chýba zmienka o náležitostiach, na základe ktorých SZ zabezpečuje svoje úlohy, neuvádzajú sa základné kroky koordinácie záležitostí EÚ a väzba na ústredné orgány štátnej správy, KEÚ 1, KEÚ 2 atď..

16)	Článok č. 4, bod (1): odporúčame na záver vety doplniť:...“ako aj Zmluvou o EÚ a postupmi rokovania Generálneho sekretariátu Rady EÚ.“

17)	Článok č. 4 bod (2): na koniec prvej           vety doplniť...“a zohľadňuje priority rezortov.“

18)	Článok č. 5, bod (3): odporúčame bližšie špecifikovať „iné prípady“

19)	Článok č. 6, bod (3): odporúčame        na koniec vety doplniť....“ na základe poverenia od príslušného rezortného ministra.“

20)	Článok 7 štatútu – zmeniť štruktúru SZ, nakoľko SZ nie je typickým zastupiteľským úradom, ale by malo napomáhať pri presadzovaní záujmov SR vo všetkých odborných oblastiach, ktoré sú zabezpečené jednotlivými ústrednými orgánmi štátnej správy; a vytvoriť samostatné oddelenia pre jednotlivé odborné agendy na čele s vedúcimi pracovníkmi v odbornej kompetencii príslušného rezortu.

21)	Článok 7 štatútu – je opodstatnené, aby rozdelenie pracovných činností a jej prípadná zmena (max. raz v priebehu roka) v rámci samostatných oddeleniach bola výlučne v kompetencii jednotlivých UOŠS.

22)	Antici a Mertens by nemali riadiť úseky, ale koordinovať a usmerňovať prípravu podkladov na zasadnutia COREPER 1 a COREPER 2.

23)	 V štatúte definovať „poverených zamestnancov“, čo v návrhu chýba (napr. doplnením osobitného článku o ich postavení, právach a povinnostiach).

24)	V článku 9 štatútu namiesto slova obhajoba použiť slovo „presadzovanie záujmov...“ a odporúčame upraviť text v takom zmysle, že presadzovanie záujmov SR v orgánoch EÚ je zabezpečovaná prostredníctvom zamestnancov ministerstva a zástupcami iných ministerstiev a ostatných ústredných orgánov štátnej správy, ale aj expertmi z ministerstiev a ústredných orgánov štátnej správy v prípade, ak SR zastupujú experti zo SR.

25)	V článku 10 upraviť vetu tak, aby za slovné spojenie „zámerov Slovenskej republiky“ bolo najskôr uvedené „v Rade Európskej únie“ a až následne v komisiách alebo vo výboroch zriadených EK.

Z

Z

Z

Z

Z

Z

O

Z

O

O

O

O

O

Z

Z

O

O

O

O

Z

Z

Z

O

O

O

A

A

A

A

Č

A

A

A

A

Č

A

A

A

A

A

A

A

Č

Č

A

A

A

A

Č

A

Problematika bola zapracovaná do materiálu.

Pripomienka bola zapracovaná do materiálu.

Možné spôsoby zdrojového krytia zvýšenia počtu zamestnancov SZ boli prerokované na stretnutí medzi MF SR a MZV SR dňa 22.6. a 28.6.2004. Rozpor bol odstránený. Výsledok rokovania je zapracovaný v návrhu uznesenia vlády SR.

Pripomienka akceptovaná. V predkladacej správe došlo omylom k nesprávnej formulácii.

Porovnateľnosť štruktúr stálych zastúpení nie je možné doložiť jednoduchou porovnávacou tabuľkou.  Uvedenou formuláciou, že „... v základných rysoch zodpovedá ...“ je vyjadrené základné rozdelenie v štruktúre podľa Coreper 2 a Coreper 1. Škála prístupov stálych zastúpení k tvorbe nižších podštruktúr je však široká, a to čo do počtu oddelení, až po neexistenciu samostatných oddelení. 
Z oficiálnych zoznamov DZ na SZ členských štátov – diplomatickej listiny – vyplýva, že počet DZ z jednotlivých rezortov sa pohybuje (osciluje) okolo nasledovných čísel (orientačne): zahraničné veci (16-30), vnútro a spravodlivosť (3-10), hospodárstvo (5-8), financie (4-6), poľnohospodárstvo a rybné hospod. (3-6), životné prostr. (2-3), doprava a telekom. (2-5), školstvo a kultúra (1-3), zdravotníctvo (1-2), sociálne veci (2-4).

Veta bola doplnená o slovo „návrhov“ (od asistentov sa neočakáva príprava návrhov rámcových pozícií). 

Je všeobecný súhlas s konštatovaním, že asistenti by mali vecnú problematiku „poznať hlbšie“. Výber odborníkov vysielaných na SZ je plne v kompetencii príslušných ministerstiev. Je samozrejmé, že pri výberových konaniach na ministerstvách je potrebné sledovať čo najvyššiu úroveň odbornej pripravenosti kandidátov. 

Problematika finančného zabezpečenia personálneho dobudovania SZ bola do materiálu zapracovaná v súlade s výsledkom rokovaní medzi MF SR a MZV SR zo dňa 22.6. a 28.6.2004. Rozpor bol odstránený. 

Časť materiálu týkajúca sa určovania platových tried DZ bola z materiálu vypustená.

Prerokované na rozporovom konaní dňa 22.4.2204. Problematika má súvis s pripomienkami č. 3 a 8. Otázka platových tried bola z materiálu vypustená. 

Pripomienka bola zapracovaná do materiálu.

Pripomienka bola zapracovaná v texte 
materiálu.

Pripomienka bola zapracovaná do materiálu.

SZ zastupuje SR v orgánoch EÚ ako zastupiteľský úrad SR v zmysle zákona č. 575/2001 Z. z. SZ obhajuje a presadzuje záujmy SR pri rokovaniach s EÚ v postavení zastupiteľského úradu SR v zahraničí, resp. konkrétne SZ SR pri EÚ v Bruseli. SZ SR sa riadi zákonmi SR a ďalšími všeobecne záväznými predpismi SR. SZ a jej diplomatickí zamestnanci nie sú len „predstaviteľmi rezortu“ ale smerom k zahraničným inštitúciám a partnerom sú predovšetkým predstaviteľmi štátu. Záujmy štátu sú povinní presadzovať v duchu platných domácich a medzinárodných záväzných právnych dokumentov. DZ presadzujú záujmy SR na základe programového vyhlásenia vlády, ďalších dokumentov vlády, pokynov zodpovedných ministerstiev a je samozrejmé, že DZ na SZ pri EÚ pracujú na základe oficiálnych pokynov rezortov. Problematiku pokrýva čl. 3, ods. 1 a čl. 4, ods. 2, preto nie je opätovne uvádzané aj v čl. 3, ods. 2. Pripomienka bola vyriešená v rámci rozporového konania dňa 22.6.2004.

Časť otázky je zodpovedaná v predchádzajúcom bode (č.14). Doplnené bolo znenie čl. 6 ods. 3 a 4. Niektoré otázky týkajúce sa koordinačných záležitostí sú uvedené v čl. 9 štatútu. Pripomienka bola vyriešená v rámci rozporového konania dňa 22.6.2004.

Pripomienka bola zapracovaná do materiálu.

Prerokované na rozporovom konaní dňa 22.6.2004. Zapracovaná formulácia: „... a programových dokumentov vlády SR.“

Pripomienka bola prediskutovaná v rámci rozporového konania dňa 22.6.2004. Termín „iný prípad“ bližšie špecifikovať v štatúte by nebolo vhodné. Takáto situácia, keď veľvyslanec podľa čl. 5 ods. 3 poverí zastupovaním iného diplomata môže vzniknúť napr. vtedy, ak sú veľvyslanec aj zástupca veľvyslanca služobne vzdialení (situácia vzniká napr. pri ich účasti na zasadaniach ministerských rád v Luxemburgu).

Otázka bola prediskutovaná v rámci rozporového konania dňa 22.6.2004. Rozpor bol odstránený dopracovaním článku 6. Účasť stáleho predstaviteľa v Corepere 2, resp. stáleho predstaviteľa na úrovni zástupcov v Corepere 1 vyplýva z Rokovacieho poriadku Rady EÚ. Okrem toho je zaužívaným pravidlom, že stáli predstavitelia sa zúčastňujú rokovaní ministerských rád v poradí ako tretie osoby v prípade neprítomnosti ministra, resp. štátneho tajomníka príslušného rezortu. Pre účasť na ministerskej rade preto nie je nutné poverenie zo strany ministra. Na zasadaniach ministerských rád môže v prípade neprítomnosti ministra, resp. štátneho tajomníka hlasovať  stály predstaviteľ štátu pri EÚ (predstaviteľ v Coreper 2, resp. Coreper 1). Stály predstaviteľ vystupuje v súlade s mandátom pripraveným rezortom pre príslušnú ministerskú radu.  

Pripomienka bola prerokovaná na rozporovom konaní dňa 22.6.2004. Rozpor bol odstránený. Štatút SZ bol doplnený o príslušné ustanovenia v článku 7. Štatút by však nemal pojednávať o presnom počte oddelení. V takomto prípade by znemožnil prípadné potrebné prispôsobovanie nižších štruktúr SZ v prípade, keď si to situácia v súvislosti s priebežným posilňovaním počtu DZ vyžiada. 

Pripomienka bola prerokovaná na rozporovom konaní dňa 22.6.2004. SZ má na čele veľvyslanca ako vedúceho diplomatického úradu – predstaveného, ktorý je zodpovedný za jeho celkový chod. Prípadné zmeny v pracovných činnostiach zamestnancov, ich prispôsobovanie je zo strany vedúceho SZ uskutočňované po konzultáciách s príslušným rezortom. Táto skutočnosť je doplnená do čl. 7 štatútu. Zmeny nemôžu byť výlučne v kompetencii jednotlivých ÚOŠS. Rozpor bol na rozporovom konaní odstránený.

Pripomienka bola zapracovaná do materiálu.

Pripomienka bola vyriešené tým, že v základnej štruktúre došlo k vytvoreniu oddelení a zadefinovaniu ich riadenia predstavenými.  

Pripomienka bola zapracovaná do materiálu. Neobsahuje však časť týkajúcu sa návrhu uviesť aj expertov z ministerstiev, nakoľko štatút sa týka úloh zamestnancov stáleho zastúpenia, nie zamestnancov ÚOŠS.  

Pripomienka bola zapracovaná do materiálu.

MO SR | 1)	V Štatúte v druhom odstavci (resp. v predkladacej správe)  k vete „Na Stálom zastúpení Slovenskej republiky pri EÚ sú diplomatickými zamestnancami zastúpené všetky ministerstvá“, doplniť k vete formuláciu „obranné a vojenské otázky súvisiace s členstvom Slovenskej republiky v EÚ rieši Sekcia obrany a Úrad vojenského predstaviteľa pri Stálej Delegácii SR pri NATO. | Z | A | Pripomienka bola s MO SR prerokovaná dňa 25.6.2004. Rozpor týkajúci sa navrhovaného zradenia navrhnutého textu do štatútu bol odstránený. Navrhnutá formulácia je uvedená v samotnej správe. Formulácia nie je zahrnutá do štatútu. Problematiku európskych záležitostí na SZ z pohľadu MO SR zabezpečuje Sekcia obrany a Úrad vojenského predstaviteľa pri Stálej delegácii SR pri NATO. Nakoľko sa v Štatúte nešpecifikuje v prípade iných rezortov aká zložka danú problematiku zabezpečuje, neuvádza sa v štatúte ani MO SR.  V prípade, že by došlo v ďalšom období ku zmene, musel by sa meniť štatút, ktorý sa robí na dlhšie časové obdobie. |
MDPT SR | bez pripomienok | | | |

MP SR

1)	Posilniť zástupcov rezortu pôdohospodárstva o 1 diplomata (pre horizontálne otázky SPP) a 2 asistentov (spolu 5+2).

2)	Žiadame ich v štruktúre SZ zaradiť do samostatného poľnohospodárskeho organizačného útvaru. Zároveň zvážiť, či je oprávnený počet diplomatov z MZV SR.

3)	Rozsah agendy MP SR sa nijako neprejavuje na štruktúre SZ - ani na organizačnej schéme ani na počte diplomatických pracovníkov. Dopracovať do materiálu prehľad o rozsahu agendy za jednotlivé rezorty.

4)	Doložiť fakt, že štruktúra misie aj počet pracovníkov v základných rysoch zodpovedá SZ súčasných členských štátov.

5)	V texte štatútu upraviť, prípadne vypustiť znenie článku 3 bod c) „spolupracuje pri tvorbe politiky...“, (rieši to bod f) - SZ by malo plniť zadania ÚOŠS.

6)	Vypustiť, prípadne upraviť článok 4 bod (2) – dáva prioritu zahraničnej politike, ktorá nemusí byť v súlade so sektorovými politikami. Záujmy zahraničnej politiky sú zohľadnené pri vypracúvaní inštrukcií v KEÚ 1 a 2.

7)	Dopracovať do článku 7 a následne do súvisiacich častí Štatútu aj  Správy samostatný úsek poľnohospodárskej agendy zahŕňajúci aj otázku bezpečnosti potravín, veterinárnu oblasť a fytosanitárne otázky.

8)	V článku 8 ods.2 nahradiť slová „riadení v súlade s pokynmi príslušných ministerstiev“ slovami „riadení príslušnými ministerstvami“.

9)	V článsku 10 nahradiť slová „...ministerstva a na základe personálneho návrhu príslušného ministerstva...“ slovami „...ministerstva a vždy na základe personálneho návrhu príslušného ministerstva vrátane platových náležitostí...“

10)	Štatút nerieši možnosť vzniku konfliktov medzi ÚOŠS a MZV SR pri personálnych právomociach, ako sú pracovné povinnosti, platy, odmeny, hodnotenia, dovolenky. Podľa nášho názoru SZ by malo zabezpečovať najmä servis pre zamestnancov vysielaných rezortmi.

Z

Z

Z

Z

O

Z

Z

O

Z

Z

A

A

A

A

A

A

A

A

N

N

Pripomienka bola prerokovaná na rozporovom konaní dňa 22.6.2004. Rozpor bol odstránený. V materiále sú uvedené požadované počty DZ, o ktoré by z pohľadu rezortu malo byť SZ pri EÚ posilnené v rokoch 2005- 2007. Rezort si bude konkrétne zvýšenie počtu DZ uplatňovať prostredníctvom predloženia materiálu do vlády SR (v zmysle návrhu uznesenia vlády k tomuto materiálu).

Požiadavka bola prerokovaná na rozporovom konaní dňa 22.6.2004. Rozpor je odstránený. Do materiálu je zapracované vytvorenie samostatného oddelenia poľnohospodárskej politiky. 

Pripomienka bola prerokovaná na rozporovom konaní dňa 22.6.2004. Rozsah agendy jednotlivých rezortov je odzrkadlený na počte DZ na SZ SR pri EÚ. Prehľad počtu pracovných skupín v Rade EÚ, podľa zastrešovania účasti jednotlivými rezortmi, je pripojený. Celkový počet pracovných skupín, resp. iných štruktúr, v ktorých je potrebné zabezpečiť zastúpenie každej členskej krajiny je veľmi dôležitým, ale zároveň svojim spôsobom orientačným ukazovateľom, nakoľko na väčšom počte zasadnutí sa majú zúčastňovať experti z ústredia, čo všetky ČŠ maximálne využívajú (je to ekonomickejšie, ako dlhodobé vyslanie väčších podstatne väčšieho počtu DZ, nakoľko Rada financuje cestovné náklady na tieto pracovné skupiny). Pripomienka sa týka aj objemu legislatívy týkajúcej sa poľnohospodárstva. Veľkú časť však tvoria normy prijímané na úrovni EK. Táto odborná problematika je často plne v kompetencii EK a na zasadnutiach príslušných skupín a výborov sa zúčastňujú výlučne experti z ústredia, nakoľko ide o veľmi technické rokovania (EK priamo pozýva expertov z ústredia). Diplomati zo zastúpenia by sa na týchto expertných rokovaniach na EK mali zúčastňovať v prípade vyžiadania z ústredia. 

Pripomienka bola prerokovaná na rozporovom konaní dňa 22.6.2004. Vyjasnená bola otázka počtu DZ z rezortu MP SR. Vyšší počet DZ v tejto oblasti majú ČŠ, u ktorých predstavuje veľký objem agendy taktiež morské rybárstvo. Podľa diplomatickej listiny 2003/2004 pôsobí na stálych zastúpeniach členských štátov EÚ nasledujúci počet diplomatov zaoberajúcich sa problematikou poľnohospodárstva: Francúzsko 4, Fínsko 3, Nemecko 6 (zabezpečujú aj ochranu spotrebiteľa), Taliansko 3, Holandsko 4, Portugalsko 5, Španielsko 6, Švédsko 3, Veľká Británia 8, Rakúsko 5 (vrátane životného prostredia a jadrovej energetiky), Dánsko 5, Grécko 8. Luxembursko, Belgicko a Írsko (vzhľadom na predsedníctvo) nie sú preukazné.

Pripomienka bola prerokovaná na rozporovom konaní dňa 22.6.2004. Rozpor bol odstránený. Znenie článku je upravené spojením bodov pod písm. c) a f).

Pripomienka bola prerokovaná na rozporovom konaní dňa 22.6.2004. Rozpor bol odstránený. Článok 4, ods.2 bol upravený. Zapracovaná formulácia: „... a programových dokumentov vlády SR.“

Požiadavka bola prerokovaná na rozporovom konaní dňa 22.6.2004. Rozpor bol odstránený.  Do materiálu je zapracované vytvorenie samostatného oddelenia poľnohospodárskej politiky. 

Pripomienka je zapracovaná v štatúte. 

Pripomienka bola prerokovaná na rozporovom konaní dňa 22.6.2004. Rozpor nebol odstránený.  Rozpor bol 
odstránený na rokovaní ministrov ZV a pôdohospodárstva dňa 6.7.2004. 

Pripomienka bola prerokovaná na rozporovom konaní dňa 22.6.2004. Rozpor nebol odstránený. Rozpor bol 
odstránený na rokovaní ministrov ZV a pôdohospodárstva dňa 6.7.2004.

Z oficiálnych zoznamov DZ na SZ členských štátov – diplomatickej listiny – vyplýva, že počet DZ z jednotlivých rezortov sa pohybuje (osciluje) okolo nasledovných čísel (orientačne, t.j. nie sú uvádzané vyššie počty najväčších členských štátov): zahraničné veci (16-30), vnútro a spravodlivosť (3-10), hospodárstvo (5-8), financie (4-6), poľnohospodárstvo a rybné hospod. (3-6), životné prostr. (2-3), doprava a telekom. (2-5), školstvo a kultúra (1-3), zdravotníctvo (1-2), sociálne veci (2-4).

Otázka počtov DZ je priblížená v bode č. 2.
Pokiaľ sa týka štruktúry,  
uvedenou formuláciou, že „... v základných rysoch zodpovedá ...“ je vyjadrené základné rozdelenie v štruktúre podľa Coreper 2 a Coreper 1, čo je platné pre všetky stále zastúpenia. Škála prístupov stálych zastúpení k tvorbe nižších podštruktúr je však široká, a to čo do počtu oddelení, až po neexistenciu samostatných oddelení. 
Porovnateľnosť štruktúr stálych zastúpení nie je možné doložiť jednoduchou porovnávacou tabuľkou.  

Navrhovaná zmena nemení obsah, ale súčasne ani pôvodný text nijakým spôsobom nezlepšuje. Pôvodný text je jednoznačný a neumožňuje dvojaký výklad – na vyslanie je potrebné systemizované miesto a súčasne personálny návrh príslušného ministerstva, alebo iného ÚOŠS.

Nevidíme dôvod, aby sa v prípade SZ pri EÚ zavádzal iný spôsob, resp. aby sa postupovalo inak ako v bežnej praxi. 
Z hľadiska zabezpečenia jednotného a kompaktného vystupovania voči inštitúciám EÚ je neakceptovateľné, aby SZ zabezpečovalo iba servis pre zamestnancov vysielaných rezortmi. 
Žiaden rezort nevystupuje a neprezentuje svoje stanoviská voči inštitúciám EÚ nezávisle, ale tieto sú vnímané a prezentované ako stanoviská štátu. Toto vystupovanie je súčasťou príslušnej politiky SR (zahraničnej, dopravnej, poľnohospodárskej, životného prostredia, ochrany spotrebiteľa, energetickej), ktorá je jednotná a preto je nevyhnutné, aby bol aj po formálnej stránke vytvorený predpoklad pre jednotnú prezentáciu.

MK SR | bez pripomienok | | | |

MPSVR SR

1)	 Zvýšiť systemizáciu na Stálom zastúpení SR pri EÚ v roku 2005 o dvoch diplomatických zamestnancov z MPSVR SR. Návrh MZV SR zvýšiť systemizáciu len o jedného diplomatického zamestnanca považujeme za akceptovateľné len v tom prípade, ak diplomatický zamestnanec nastúpi do funkcie už od 1. októbra 2004.

2)	 Vypustiť poslednú vetu v čl. 9 ods. 1 štatútu. Nesúhlasíme s tým, aby Komisia pre záležitosti EÚ zaväzovala svojimi inštrukciami stálych predstaviteľov EÚ v oblasti práce, sociálnych vecí a rodiny. Sme toho názoru, že v prípade nedosiahnutia dohody na úrovni Komisie pre záležitosti EÚ, by o sporných otázkach mala rozhodnúť vláda SR, resp. v naliehavých prípadoch predseda vlády SR.

3)	 Upresniť, aké vnútorné predpisy Ministerstva zahraničných vecí SR sa vzťahujú na činnosť stálych zástupcov, aj v súvislosti s ustanoveniami zákona o štátnej službe.

Z

Z

Z

A

       

A

      A

Pripomienka bola prerokovaná na rozporovom konaní dňa 24.6.2004. V  materiále sú uvedené požadované počty DZ, o ktoré by z pohľadu rezortu malo byť SZ pri EÚ posilnené v rokoch 2005- 2007. Rezort si bude konkrétne zvýšenie počtu DZ uplatňovať prostredníctvom predloženia materiálu do vlády SR (v zmysle návrhu uznesenia vlády k tomuto materiálu).

Pripomienka bola prerokovaná na rozporovom konaní dňa 24.6.2004. Znenie článku bolo upravené.

Pripomienka bola prerokovaná na rozporovom konaní dňa 24.6.2004. Znenie článku 9 bolo doplnené, čím bol rozpor odstránený.

Koordinácia rozhodovacích procesov v záležitostiach EÚ a vzorové štatúty RKS a KEÚ boli schválené uznesením vlády č. 431/2003.

MS SR

1)	v čl. 8 ods. 2 v prvej vete nie je jasné, kto je povereným zamestnancom, keďže podľa nášho názoru je otázka vedenia zamestnancov úsekov dostatočne riešená v ods. 3 čl. 8 a v čl. 7 ods. 2 až 5, preto navrhujeme prvú vetu ods. 2 vypustiť.

2)	v čl. 9 ods. 1 v druhej vete navrhujeme vypustiť slovo „kompetentne“.

3)	v čl. 9 ods. 1 v druhej vete navrhujeme slovo „resp.“ nahradiť slovom „alebo“.

4)	v čl. 9 ods. 1 v tretej vete navrhujeme z dôvodu konzistentnosti celého textu opraviť výraz „pracovných skupín a výborov EÚ“  na „pracovných skupín a výborov Európskej komisie alebo Rady EÚ“

5)	formulácia obsiahnutá v štvrtej vete čl. 9 ods. 1  („Od úrovne rokovania Výboru stálych predstaviteľov...“) znamená, že inštrukcie schvaľované Komisiou pre záležitosti EÚ 1 a 2 by boli záväzné aj pre rokovania Rady, čo nie je žiadúce.

O

O

O

O

O

A

A

A

A

A

Pripomienka bola zohľadnená. Znenie čl. 8 bolo upravené.  

Pripomienka bola zapracovaná. 

Pripomienka bola zapracovaná. 

Pripomienka bola zapracovaná. 

Pripomienka bola zapracovaná.

MV SR

1)	Bolo by vhodné aby MZV SR pripravilo jeden materiál, ktorý by komplexne riešil otázky koordinácie rozhodovacieho procesu v orgánoch EÚ.

2)	Legislatívnu skratku treba zaviesť v súlade s Legislatívnymi pravidlami vlády. Ak sa zavedie legislatívna skratka je potrebné ju používať aj ďalej v texte. 

3)	Slovo „rezort“ nahradiť v celom texte slovami „ministerstvo alebo ostatný ústredný orgán štátnej správy“.

4)	Nepoužívať skratku „ÚOŠS“ ale taktiež  v celom texte použiť slová „ministerstvo alebo ostatný ústredný orgán štátnej správy“.

5)	V predkladacej správe sa uvádza, že „ materiál nepredpokladá dopad na verejné financie..“, čo je v zásadnom rozpore s bodom c) finančné zabezpečenie personálneho dobudovania Stáleho zastúpenia SR pri EÚ v roku 2005“, kde sa uvádza suma 44 mil. Sk.

O

O

O

O

Z

Č

N

Č

A

A

Problematike koordinácie rozhodovacieho procesu je venovaná trvalá pozornosť (napr. materiály schválené vládou SR uzneseniami č. 681/2002, č. 431/2003 a materiál predložený vláde v mesiaci jún 2004 – Správa o zavŕšení prípravy ministerstiev a ústredných orgánov štátnej správy na efektívne fungovanie v podmienkach členstva SR v EÚ, ktorá v samostatnej časti pojednáva o systéme koordinácie rozhodovacích záležitostí na úrovni EÚ a činnosti a hodnotení koordinačných štruktúr v SR. MZV pripravuje informačný materiál pojednávajúci o problematike koordinácie rozhodovacieho procesu. Odporúčané taktiež využívať existujúce informačné materiály (brožúry dostupné v Bruseli i v Bratislave). V súčasnej dobe sa pripravuje slovenské vydanie (vydavateľ Timur and Partners, s.r.o.) Príručky o EÚ (Handbook on the EU). Táto príručka rieši problematiku EÚ v celom komplexe otázok. 

Legislatívne pravidlá vlády SR záväzne určujú pravidlá tvorby všeobecne záväzných právnych predpisov, pričom predkladaná správa tento charakter nemá. 

Pripomienka bola zapracovaná. 

Pripomienka bola zapracovaná. 

Pripomienka bola zapracovaná. 
V predkladacej správe došlo omylom k nesprávnej formulácii.

MVRR SR | 1)	Doplniť pracovníkov na 3 reprezentantov za MVRR SR. | Z | A | V prílohe materiále sú uvedené požadované počty DZ, o ktoré by z pohľadu rezortu malo byť SZ pri EÚ posilnené v rokoch 2005- 2007. Rezort si bude konkrétne zvýšenie počtu DZ uplatňovať prostredníctvom predloženia materiálu do vlády SR (v zmysle návrhu uznesenia vlády k tomuto materiálu). |

MŽP SR

1)	Posilniť Stále zastúpenie o 1 diplomatického pracovníka a 1 asistenta na konečný stav 4 osoby pre oblasť ŽP.

2)	Upraviť PT zástupcov MŽP SR na 2x10 namiesto 2x9, v súlade s prílohou č.1 zákona č. 312/2001 Z.z. o štátnej službe a o zmene a doplnení niektorých zákonov v znení neskorších predpisov.

3)	Doplniť doložku vplyvov na štátny rozpočet, zamestnanosť a životné prostredie vzhľadom na skutočnosť, že v časti C/ Finančné zabezpečenie personálneho dobudovania SZ SR pri EÚ v roku 2005 sa uvažuje so sumou 44 mil. SK na desať vyslaných zamestnancov.

Z

Z

Z

A

A

A

Pripomienka bola prerokovaná na rozporovom konaní dňa 23.6.2004. Rozpor bol odstránený. V materiále sú uvedené požadované počty DZ, o ktoré by z pohľadu rezortu malo byť SZ pri EÚ posilnené v rokoch 2005- 2007. Rezort si bude konkrétne zvýšenie počtu DZ uplatňovať prostredníctvom predloženia materiálu do vlády SR (v zmysle návrhu uznesenia vlády k tomuto materiálu).

Pripomienka bola prerokovaná na rozporovom konaní dňa 23.6.2004. Rozpor je riešený v rámci postupu uvedeného v predchádzajúcom bode. Požiadavky na platové triedy budú súčasťou žiadosti a zdôvodnenia vyslania DZ za rezort na SZ pri EÚ. 

Pripomienka bola zapracovaná.

MH SR

1)	Prehodnotiť rozsiahlosť agendy jednotlivých rezortov a počty diplomatov vo väzbe na počty  pracovných skupín a intenzitu stretnutí.

2)	Požadujeme zvážiť vyslanie 1 diplomatického zamestnanca ešte do konca roka 2004 pre oblasť priemyselnej politiky a technickej harmonizácie.

3)	Pre rok 2005 požadujeme personálne posilnenie o ďalšieho 1 diplomatického zamestnanca a 2 asistentov.

4)	Upraviť znenie článku 3, bod c „spolupracuje pri tvorbe politiky...“ , prípadne bod c vypustiť.

5)	Vypustiť prvú vetu článku 4, bod 2, pretože priority zahraničnej politiky nemusia byť v súlade so sektorovými politikami.

6)	Upraviť znenie článku 6, bod 4 „Generálny riaditeľ sekcie rezortu vedie delegáciu na rokovaní Rady EÚ v prípade ak sa jej nezúčastňuje príslušný rezortný minister alebo štátny tajomník“.

7)	Upraviť znenie článku 8, bod 3 „....na základe predchádzajúceho písomného súhlasu príslušného ministerstva...“.

8)	Upresniť znenie článku 9, bod 2 „..vzťahujú vnútorné predpisy ministerstva.“ – uviesť jasne, ktorého ministerstva, pretože text návrhu štatútu definíciu „ministerstva“ neobsahuje.

9)	Doplniť štatút o úlohu Stáleho zastúpenia pri zabezpečovaní náležitého technického vybavenia jeho zamestnancov (automobily, počítače, mobilné telefóny).

Z

Z

Z

O

O

O

O

O

O

A

A

A

A

Č

A

A

A

N

Pripomienka bola prerokovaná na rozporovom konaní dňa 22.6.2004. Rozsah agendy jednotlivých rezortov je odzrkadlený na počte DZ na SZ SR pri EÚ. Prehľad počtu pracovných skupín v Rade EÚ, podľa zastrešovania účasti jednotlivými rezortmi, je pripojený. Rezort si bude uplatňovať konkrétne požiadavky na zvýšenie počtu DZ v súlade s predloženým materiálom.

Požiadavka bola prerokovaná na rozporovom konaní dňa 22.6.2004. Požiadavka bola zvážená, avšak vyslanie DZ v roku 2004 mimo platnú systemizáciu nie je možné. Predkladaný materiál rieši problematiku personálneho posilňovania SZ pri EÚ počínajúc rokom 2005. Výsledkom rokovania je presun tejto požiadavky na rok 2005. Rozpor bol odstránený. 

Pripomienka bola prerokovaná na rozporovom konaní dňa 22.6.2004. Rozpor bol odstránený. V  materiále sú uvedené požadované počty DZ, o ktoré by z pohľadu rezortu malo byť SZ pri EÚ posilnené v rokoch 2005- 2007. Rezort si bude konkrétne zvýšenie počtu DZ uplatňovať prostredníctvom predloženia materiálu do vlády SR (v zmysle návrhu uznesenia vlády k tomuto materiálu).

Znenie článku je upravené spojením bodov písm. c) a f).

Pripomienka bola prerokovaná dňa 22.6.2004. Formulácia článku bola upravená – doplnené: „... a programových dokumentov vlády SR.“

Pripomienka bola prerokovaná dňa 22.6.2004. Rozpor bol odstránený. Odseky č. 3 a 4 článku 6 pojednávajú o vedení delegácie na zasadanie Rady EÚ. Účasť stáleho predstaviteľa v Corepere 2, resp. stáleho predstaviteľa na úrovni zástupcov v Corepere 1 vyplýva z Rokovacieho poriadku Rady EÚ. Okrem toho je zaužívaným pravidlom, že stáli predstavitelia členských štátov sa zúčastňujú rokovaní ministerských rád v poradí ako tretie osoby v prípade neprítomnosti ministra, resp. štátneho tajomníka príslušného rezortu. Pre účasť na ministerskej rade preto nie je nutné poverenie zo strany ministra. Stály predstaviteľ vystupuje v súlade s mandátom pripraveným pre ministerskú radu príslušným rezortom. Argumentácia bola akceptovaná. 

Pripomienka bola zapracovaná. 

Pripomienka bola zapracovaná. 

Pripomienka bola prerokovaná dňa 22.6.2004. Štatút nerieši otázku technického vybavovania zamestnancov. DZ disponujú mobilným telefónom, počítačom a pre skupinu diplomatov je k dispozícii osobné auto. Vzhľadom na polohu SZ (300 m od budovy Rady) na bežné zasadnutia pracovných skupín DZ autá ani nevyužívajú. DZ sú priebežne vybavovaní laptopom, ktorý používajú na zasadnutia pracovných skupín. Technické dovybavenie DZ bude vyriešené priebežne v súlade s možnosťami rozpočtu.

MŠ SR

1)	V organizačnej štruktúre SZ zohľadniť fakt, aby veda, školstvo a audiovízia boli zaradené v jednom oddelení, keďže spadajú pod jednu konfiguráciu Rady.

2)	Doplniť pracovnú náplň pracovníka zodpovedného za kultúru a audiovíziu o oblasť mládeže a prípadne časť vzdelávania.

O

O

A

       N

Veda, školstvo a audiovízia sú zaradené v rámci jedného oddelenia. 

Materiál sa nezaberá konkrétnymi pracovnými náplňami diplomatických zamestnancov.

MZ SR | bez pripomienok | | | |
| Vysvetlivky k skratkám v tabuľke: | | | |
| Z - zásadná | | | |
| O - obyčajná | | | |
| A - akceptovaná | | | |
| C - čiastočne akceptovaná | | | |
| N - neakceptovaná | | | |